
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1196 

30 Αυγούστου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση ορίων Καταφυγίου άγριας ζωής Ιεράς 
Μονής Ρουβέλιστας του Δήμου Γεωργίου Καράί- 

σκάκη Νομού Άρτας, Περιφέρειας Ηπείρου. 1 

Τροποποίηση ορίων Καταφυγίου άγριας ζωής στη πε¬ 
ριοχή των Δημοτικών Διαμερισμάτων Κλειδιού - 
Σκουληκαριάς "Γαβρόγου" και "Τσούμενου" του Δή¬ 
μου Γεωργίου Καραϊσκάκη Νομού Άρτας, Περιφέ¬ 
ρειας Ηπείρου. 2 

Σύσταση Εκκλησιαστικού Ιδρύματος υπό την επωνυ¬ 
μίαν "ΕΝΟΡΙΑΚΟΝ ΠΝΕΥΜΑΤΙΚΟΝ ΚΕΝΤΡΟΝ ΙΕ¬ 
ΡΟΥ ΝΑΟΥ ΤΙΜΙΟΥ ΠΡΟΔΡΟΜΟΥ ΝΕΟΧΩΡΙΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΡΥΣΤΙΑΣ ΚΑΙ ΣΚΥ¬ 
ΡΟΥ". 3 


ΑΠΟΦΑΣΕΙ Σ 

Αριθμ. 2385 (1) 

Τροποποίηση ορίων Καταφυγίου άγριας ζωής Ιεράς Μο¬ 
νής Ρουβέλιστας του Δήμου Γεωργίου Καραϊσκάκη 

Νομού Άρτας, Περιφέρειας Ηπείρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπ’ όψη: 

1. Τις διατάξεις 

α. Του ν.δ. 86/1969 "ΠερίΔασικού Κωδικός". 

β. Του ν.δ. 996/1971 "Περί αντικαταστάσεως και συ- 
μπληρώσεως διατάξεων τινών του Νομοθετικού Διατάγ¬ 
ματος 86/69 "Περί Δασικού Κωδικός κ.λ.π.". 

γ. Του ν. 177/1975 "Περί αντικαταστάσεως και συμπλη- 
ρώσεως διατάξεων τινών του Νομοθετικού Διατάγματος 
86/69". 

δ. Του ν. 2218/1994 (Φ.Ε.Κ. 90/94 τ.Α') "Ίδρυση Νομαρ¬ 
χιακής Αυτοδιοίκησης, τροποποίηση διατάξεων για την 
πρωτοβάθμια αυτοδιοίκηση κ.λ.π." όπως αυτές συμπλη¬ 
ρώθηκαν με τις διατάξεις του ν. 2240/1994 (Φ.Ε.Κ. 153/94 
τ. Α') "Συμπλήρωση διατάξεων για την Νομαρχιακή Αυτο¬ 
διοίκηση κ.λ.π.". 

ε. Του ν. 2503/1997 (Φ.Ε.Κ. 107/97 τ.Α') "Διοίκηση, Ορ¬ 
γάνωση, Στελέχωση της Περιφέρειας κ.λ.π. και της αριθ. 


13519/7.7.2004 απόφασης της Περιφέρειας Ηπείρου 
σχετικά περί μεταβίβασης αρμοδιοτήτων κλπ. (Φ.Ε.Κ 
1115/23.7.2004τ. Β')". 

στ. Του ν. 2637/1998 "Σύσταση Οργανισμού Πιστοποίη¬ 
σης κ.λ.π.", (Φ.Ε.Κ. 200/98 τ. Α'), με το οποίο τροποποιή¬ 
θηκαν τα άρθρα 253 και 254 του ν.δ. 86/69, όπως αυτά 
αντικαταστάθηκαν από τα άρθρα 3 και 4 του ν. 177/1975 
(Φ.Ε.Κ. 205/75 τ.Α'). 

2. Την υπ’ αριθμ. 414985/29.11.85 (Φ.Ε.Κ. 757/ 
18.12.1985 τ. Β') κοινή απόφαση των Υφυπουργού Εθνι¬ 
κής Οικονομίας και Αναπληρωτή Υπουργού Γεωργίας 
"Μέτρα διαχείρισης της άγριας πτηνοπανίδας", όπως αυ- 
τή τροποποιήθηκε με τις 366599/16.12.1996 (Φ.Ε.Κ. 1188/ 
31.12.1996 τ. Β') και 294283/23.12.1997 (Φ.Ε.Κ. 68/ 
4.2.1998 τ. Β'), κοινές αποφάσεις των Υπουργών Εθνικής 
Οικονομίας και Γεωργίας. 

3. Την υπ’ αριθμ. 89880/1506/31.3.2000 εγκύκλιο του 
Γενικού Διευθυντή Δασών και Φ.Π. "Περί καταφυγίων 
άγριας ζωής". 

4. Την υπ’ αριθμ. 773/21.2.2005 ΕΚΘΕΣΗ - ΕΙΣΗΓΗΣΗ 
του Δασολόγου Βασιλείου Κορμέντζα με την τελική πρό¬ 
ταση για την ανάγκη τροποποίησης των ορίων του Κατα¬ 
φυγίου άγριας ζωής περιοχής Ιεράς Μονής Ρουβέλιστας, 
περιφέρειας Δήμου Γεωργίου Καραϊσκάκη, Νομού Άρ¬ 
τας, για τους λόγους που αναλυτικά αναφέρονται σ’ αυ¬ 
τήν την οποία και αποδεχόμεθα. 

5. Τις προτάσεις των Κυνηγετικών Συλλόγων του Νομού 
μας της Ε' Κυνηγετικής Ομοσπονδίας Ηπείρου, και κατοί¬ 
κων της περιοχής, αποφασίζουμε: 

1. Εγκρίνουμε την τροποποίηση ορίων στο Καταφύγιο 
άγριας ζωής περιοχής Ιεράς Μονής Ρουβέλιστας, περι¬ 
φέρειας Δήμου Γεωργίου Καραϊσκάκη Νομού Άρτας 
εκτάσεως 12.462,84 στρεμμάτων, το οποίο είναι απαραί¬ 
τητο για την καλύτερη προστασίατων θηραμάτων, των εν¬ 
διαιτημάτων και της χλωρίδας της περιοχής. 

2. Η έκταση του Καταφυγίου άγριας ζωής όπως αυτή 
απεικονίζεται στο θεωρημένο από τη Δ/νση Δασών Άρτας 
χάρτη με κλίμακα 1:50.000, που επισυνάπτεται στην πα¬ 
ρούσα, ορίζεται ως εξής: 

ΑΝΑΤΟΛΙΚΑ: Από το σημείο συμβολής του ρέματος 
"Παλιόστρουγκα" με κατεύθυνση βόρεια διασχίζει το 
αντέρεισμα που συναντά απέναντι από τη θέση "Κού¬ 
τσουρα "καταλήγει σε κοίτη ανωνύμου ρέματος που συμ- 
βάλει στο ρέμα "Κακό Λαγκάδι" και από εκεί με κατεύθυν- 

ση βορειοανατολική διασχίζοντας μικρόν αυχένα έξω από 
το οικισμό "Ασφακερό" συναντά την αρχή ρέματος ανω¬ 
νύμου το οποίο συμβάλει κεντρικό ρέμα "Κακό Λαγκάδι" 
και βρίσκεται απέναντι από τη θέση "Καρακαηδόνι". 

ΒΟΡΕΙΑ: Από το σημείο αυτό της κοίτης του μικρού 
ανωνύμου ρέματος ακολουθεί τούτο καθ’ όλη του τη δια¬ 
δρομή με κατεύθυνση Δυτική - Νοτιοδυτική φθάνει στο 
αντέρεισμα "Πλακουτσέϊκα" και στη συνέχεια με κατεύ¬ 
θυνση νοτιοανατολική καταλήγει στο ρέμα "Κακό Λαγκά¬ 
δι" και κάτω από το αντέρεισμα που βρίσκεται η Ιερά Μο¬ 
νή Ρουβέλιστας την οποία αφού διασχίσει το αντέρεισμα 
αυτό την αφήνει έξω από τα όρια του καταφυγίου. Στη συ¬ 
νέχεια ακολουθεί τον υπάρχοντα αμαξιτό δασικό δρόμο 
καθ’ όλο το μήκος του καταλήγοντας στην ένωση του με 
τον επαρχιακό δρόμο Άρτας - Άνω Καλεντίνης. 

ΔΥΤΙΚΑ: Από το σημείο αυτό του επαρχιακού δρόμου και 
με κατεύθυνση Νότια σχεδόν συναντά τον χειμαρροπότα- 
μο "Σκουληκαριάς" τον οποίο διασχίζει με κατεύθυνση νο¬ 
τιοανατολική καθ’ όλο το μήκος της κεντρικής του κοίτης 
μέχρι την συμβολή του με το ρέμα "Παλιόστρουγκα". 

ΝΟΤΙΑ: Στη συνέχεια ακολουθεί την κεντρική κοίτη του 
ρέματος "Παλιόστρουγκα" και κατεύθυνση βορειοανατο¬ 
λική καταλήγει στο σημείο απ’ όπου άρχισε. 

3. Εντός του καταφυγίου άγριας ζωής απαγορεύεται η 
Θήρα παντός θηράματος και κάθε είδους άγριας πανίδας, 
η σύλληψη κάθε είδους της άγριας πανίδας για μη ερευ¬ 
νητικούς σκοπούς, η καταστροφή κάθε είδους ζώνης με 
φυσική βλάστηση, η καταστροφή των ζωντανών φυτο¬ 
φρακτών, η αμμοληψία, η αποστράγγιση και αποξήρανση 
ελωδών εκτάσεων, η ρύπανση των υδατικών πόρων και η 
ένταξη έκτασης καταφυγίου άγριας ζωής σε πολεοδομι- 
κό ή ρυμοτομικό σχεδίασμά. Η εκτέλεση έργων ή εργα¬ 
σιών και ιδίως, αλιευτικά έργα, έργα αναδασμού, τουρι¬ 
στικές και βιομηχανικές εγκαταστάσεις, κατασκηνώσεις, 
λατομεία, μεταλλεία και δρόμοι εκτελούνται αφού προη¬ 
γουμένως έχει υποβληθεί Μελέτη περιβαλλοντικών επι- 


πτώσεωντύπου Α' και έχει χορηγηθεί έγκριση περιβαλλο¬ 
ντικών όρων. 

Κατ’ εξαίρεση επιτρέπεται η σύλληψη ειδών της άγριας 
πανίδας και η μεταφορά τους προς εμπλουτισμό άλλων 
καταλλήλων περιοχών μόνον από τη Δασική Υπηρεσία. 

Με απόφασή μας, που θα δημοσιευθεί στην Εφημερίδα 
της Κυβερνήσεως, μπορεί να απαγορευτεί ή να τεθούν 
όροι ή περιορισμοί στην άσκηση της αλιείας, γεωργίας, 
βοσκής, υλοτομίας, χρήσης των φυτοπροστατευτικών 
προϊόντων και της συλλογής και κοπής αρωματικών, βα¬ 
φικών, αρτυματικών, μελισσοκομικών και ανθοκομικών - 
διακοσμητικών φυτών για εμπορικούς σκοπούς. 

4. Η τήρηση της παρούσης ανατίθεται στα όργανα της 
Δασικής Υπηρεσίας, της Ελληνικής Αστυνομίας, της 
Αγροφυλακής, τους Δημοτικούς και Κοινοτικούς Υπαλλή¬ 
λους (άρθρο 289 παρ. 1 του ν.δ. 86/1969) και τις Κυνηγε¬ 
τικές Οργανώσεις, οι δε παραβάτες τιμωρούνται με τις 
ποινές που προβλέπονται από τις διατάξεις της Δασικής 
Νομοθεσίας (παρ. 9 και 18 του άρθρου 287 ν.δ. 86/1969 
και της αριθ. 414985/29.11.85 (Φ.Ε.Κ. 757/18.12.85 τ. Β') 
κοινής απόφασης των Υφυπουργού Εθνικής Οικονομίας 
και Αναπληρωτή Υπουργού Γεωργίας "Μέτρα διαχείρισης 
της άγριας πτηνοπανίδας", όπως αυτή τροποποιήθηκε 
και ισχύει μέχρι σήμερα. 

5. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

6. Η ισχύς της παρούσας άρχεται από της δημοσιεύσε- 
ως της στην Εφημερίδα της Κυβερνήσεως και κάθε άλλη 
σχετική με το θέμα απόφαση παύει να ισχύει. 

7. Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 25 Μάίου 2005 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ ΠΑΝΟΖΑΧΟΣ 

Αοιθιι. 2384 (2) 

Τροποποίηση ορίων Καταφυγίου άγριας ζωής στη περιο¬ 
χή των Δημοτικών Διαμερισμάτων Κλειδιού - Σκουλη- 
καριάς "Γαβρόγου" και "Τσούμενου"του Δήμου Γεωρ¬ 
γίου Καραϊσκάκη Νομού Άρτας, Περιφέρειας Ηπείρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπ’ όψη: 

1. Τις διατάξεις 

α. Του ν.δ. 86/1969 "Περί Δασικού Κωδικός", 
β. Του ν.δ. 996/1971 "Περί αντικαταστάσεως και συ- 
μπληρώσεως διατάξεων τινών του Νομοθετικού Διατάγ¬ 
ματος 86/69 "Περί Δασικού Κωδικός" κ.λ.π.". 

γ. Του ν. 177/75 "Περί αντικαταστάσεως και συμπληρώ- 
σεως διατάξεων τινών του Νομοθετικού Διατάγματος 
86/1969". 

δ. Του ν. 2218/1994 (Φ.Ε.Κ. 90/94 τ.Α') Ίδρυση Νομαρ¬ 
χιακής Αυτοδιοίκησης, τροποποίηση διατάξεων για την 
πρωτοβάθμια αυτοδιοίκηση κ.λ.π." όπως αυτές συμπλη¬ 
ρώθηκαν με τις διατάξεις του ν. 2240/1994 (Φ.Ε.Κ. 153/94 
τ.Α') "Συμπλήρωση διατάξεων για την Νομαρχιακή Αυτο¬ 
διοίκηση κ.λ.π.". 

ε. Του ν. 2503/1997 (Φ.Ε.Κ. 107/97 τ.Α') "Διοίκηση, Ορ¬ 
γάνωση, Στελέχωση της Περιφέρειας κ.λ.π." και της 
αριθμ. 13519/7.7.2004 απόφασης της Περιφέρειας Ηπεί¬ 
ρου σχετικά "περί μεταβίβασης αρμοδιοτήτων κλπ" (Φ.Ε.Κ 
1115/23.7.2004τ. Β'). 

στ. Του ν. 2637/1998 "Σύσταση Οργανισμού Πιστοποίη¬ 
σης κ.λ.π.", (Φ.Ε.Κ. 200/1998 τ.Α'), με το οποίο τροποποι¬ 
ήθηκαν τα άρθρα 253 και 254 του ν.δ. 86/1969, όπως αυ¬ 
τά αντικαταστάθηκαν από τα άρθρα 3 και 4 του ν. 177/ 
1975 (Φ.Ε.Κ. 205/75 τ.Α'). 

2. Την υπ’ αριθμ. 414985/29.11.1985 (Φ.Ε.Κ. 757/ 
18.12.1985 τ. Β') κοινή απόφαση των Υφυπουργού Εθνι¬ 
κής Οικονομίας και Αναπληρωτή Υπουργού Γεωργίας 
"Μέτρα διαχείρισης της άγριας πτηνοπανίδας", όπως αυ¬ 
τή τροποποιήθηκε με τις 366599/16.12.1996 (Φ.Ε.Κ. 
1188/31.12.1996 τ. Β') και 294283/23.12.1997 (Φ.Ε.Κ. 
68/4.2.1998 τ.Β'), κοινές αποφάσεις των Υπουργών Εθνι¬ 
κής Οικονομίας και Γεωργίας. 

3. Την υπ’ αριθμ. 89880/1506/31.3.2000 εγκύκλιο του 
Γενικού Διευθυντή Δασών και Φ.Π. "Περί καταφυγίων 
άγριας ζωής". 

4. Την υπ’ αριθμ. 770/21.2.2005 ΕΚΘΕΣΗ - ΕΙΣΗΓΗΣΗ 
του Δασολόγου κ. Βασιλείου Κορμεντζα με την τελική 
πρόταση για την ανάγκη τροποποίησηςτωνορίωντου Κα¬ 
ταφυγίου άγριας ζωής περιοχής Κλειδιού - Σκουληκαριάς 
"Γαβρόγου", περιφέρειας Δήμου Γεωργίου Καραϊσκάκη, 
Νομού Άρτας, για τους λόγους που αναλυτικά αναφέρο- 
νται σ’ αυτήν την οποία και αποδεχόμεθα. 

5. Τις προτάσεις των Κυνηγετικών Συλλόγωντου Νομού 
μας και της Ε' Κυνηγετικής Ομοσπονδίας Ηπείρου, απο¬ 
φασίζουμε: 

1. Εγκρίνουμε την τροποποίηση ορίων στο Καταφύγιο 
άγριας ζωής περιοχής Κλειδιού - Σκουληκαριάς "Γαβρό¬ 
γου" και "Τσούμενου", περιφέρειας Δήμου Γεωργίου Κα- 
ραϊσκάκη Νομού Άρτας εκτάσεως 11.056,60 στρεμμά¬ 
των, το οποίο είναι απαραίτητο για την καλύτερη προστα¬ 
σία των θηραμάτων, των ενδιαιτημάτων και της χλωρίδας 
της περιοχής. 


2. Η έκταση του Καταφυγίου άγριας ζωής όπως αυτή 
απεικονίζεται στο θεωρημένο από τη Δ/νση Δασών Άρτας 
χάρτη με κλίμακα 1:50.000, που επισυνάπτεται στην πα¬ 
ρούσα, ορίζεται ως εξής: 

ΑΝΑΤΟΛΙΚΑ: Από το σημείο συμβολής του ρέματος 
"Κώστα" με το ρέμα "Ξυδάκτυλο" ακολουθεί τη κοίτη του 
ρέματος "Κώστα" μέχριτον αυχένα απ’ όπου αρχίζειτο ρέ¬ 
μα "Ιτιές". Από το σημείο αυτό της κοίτης του ρέματος 
"Ιτιές" ακολουθεί τούτο καθ’ όλη του τη διαδρομή με κα¬ 
τεύθυνση βορειοδυτική -Δυτική μέχριτατελευταία σπίτια 
του οικισμού "Γιαννιώτη" και από εκεί με κατεύθυνση βό¬ 
ρεια ακολουθεί την κοίτη ανωνύμου ρέματος αφήνοντας 
εκτός το Μοναστήρι της Παναγιάς ενώνεται με την κε¬ 
ντρική χειμαρρική κοίτη του ρέματος "Ματαράγκα". 

ΒΟΡΕΙΑ: Από το σημείο αυτό της κοίτης του ρέματος 
"Ματαράγκα" ακολουθεί τούτο καθ’ όλη του τη διαδρομή 
με κατεύθυνση Νοτιοδυτική Δυτική μέχρι τη θέση "Γερά- 
νιβρο". 

ΔΥΤΙΚΑ: Απάτη θέση "Γεράνιβρο" και με κατεύθυνση νο¬ 
τιοδυτική ακολουθώντας πάντα την κεντρική κοίτη του 
χειμάρρου "Ματαράγκα" φθάνει στο σημείο πού σμίγουν 
τα δύο ρέματα "Ματαράγκα" και "Ρείκια" στο κεντρικό ρέ¬ 
μα της Σκουληκαριάς. 

ΝΟΤΙΑ: Στη συνέχεια ακολουθεί με κατεύθυνση νοτιοα¬ 
νατολική ανατολική την κεντρική κοίτη του ρέματος "Ρεί¬ 
κια" μέχρι τη συμβολή του με το ρέμα "Μετερίζια" και από 
εκεί καταλήγει σε υπάρχοντα δασικό δρόμο τον οποίο 
ακολουθεί μέχρι την ένωση του με τον επαρχιακό δρόμο 
Σκουληκαριάς - Άρτας και φθάνει στη διασταύρωση του 
με το ρέμα "Ξυδάκτυλο" απ’ όπου άρχισε. 

3. Εντός του καταφυγίου άγριας ζωής απαγορεύεται η 
Θήρα παντός θηράματος και κάθε είδους άγριας πανίδας, 
η σύλληψη κάθε είδους της άγριας πανίδας για μη ερευ¬ 
νητικούς σκοπούς, η καταστροφή κάθε είδους ζώνης με 
φυσική βλάστηση, η καταστροφή των ζωντανών φυτο¬ 
φρακτών, η αμμοληψία, η αποστράγγιση και αποξήρανση 
ελωδών εκτάσεων, η ρύπανση των υδατικών πόρων και η 
ένταξη έκτασης καταφυγίου άγριας ζωής σε πολεοδομι- 
κό ή ρυμοτομικό σχεδίασμά. Η εκτέλεση έργων ή εργα¬ 
σιών και ιδίως, αλιευτικά έργα, έργα αναδασμού, τουρι¬ 
στικές και βιομηχανικές εγκαταστάσεις, κατασκηνώσεις, 
λατομεία, μεταλλεία και δρόμοι εκτελούνται αφού προη¬ 
γουμένως έχει υποβληθεί Μελέτη περιβαλλοντικών επι- 
πτώσεωντύπου Α' και έχει χορηγηθεί έγκριση περιβαλλο¬ 
ντικών όρων. 

Κατ’ εξαίρεση επιτρέπεται η σύλληψη ειδών της άγριας 
πανίδας και η μεταφορά τους προς εμπλουτισμό άλλων 
καταλλήλων περιοχών μόνον από τη Δασική Υπηρεσία. 

Με απόφαση μας, που θα δημοσιευθεί στην Εφημερίδα 
της Κυβερνήσεως, μπορεί να απαγορευτεί ή να τεθούν 
όροι ή περιορισμοί στην άσκηση της αλιείας, γεωργίας, 
βοσκής, υλοτομίας, χρήσης των φυτοπροστατευτικών 
προϊόντων και της συλλογής και κοπής αρωματικών, βα¬ 
φικών, αρτυματικών, μελισσοκομικών και ανθοκομικών - 
διακοσμητικών φυτών για εμπορικούς σκοπούς. 

4. Η τήρηση της παρούσης ανατίθεται στα όργανα της 
Δασικής Υπηρεσίας, της Ελληνικής Αστυνομίας, της 
Αγροφυλακής, τους Δημοτικούς και Κοινοτικούς Υπαλλή¬ 
λους (άρθρο 289 παρ. 1 του ν.δ. 86/1969) και τις Κυνηγε¬ 
τικές Οργανώσεις, οι δε παραβάτες τιμωρούνται με τις 

ποινές που προβλέπονται από τις διατάξεις της Δασικής 
Νομοθεσίας (παρ. 9 και 18 του άρθρου 287 ν.δ. 86/1969 
και της αριθ. 414985/29.11.1985 (Φ.Ε.Κ. 757/18.12.1985τ. 
Β') κοινής απόφασης των Υφυπουργού Εθνικής Οικονο¬ 
μίας και Αναπληρωτή Υπουργού Γεωργίας "Μέτρα διαχεί¬ 
ρισης της άγριας πτηνοπανίδας", όπως αυτή τροποποιή¬ 
θηκε και ισχύει μέχρι σήμερα. 

5. Από τις διατάξεις της παρούσας απόφασης δεν προ- 
καλείται δαπάνη σε βάροςτου Κρατικού Προϋπολογισμού. 


6. Η ισχύς της παρούσας άρχεται από της δημοσιεύσε- 
ως της στην Εφημερίδα της Κυβερνήσεως και κάθε άλλη 
σχετική με το θέμα απόφαση παύει να ισχύει. 

7. Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 25 Μάίου 2005 

Ο Γενικός Γραμματέας Περιφέρειας 
ΔΗΜΗΤΡΙΟΣ ΠΑΝΟΖΑΧΟΣ 

Αοιθυ. 325 (3) 

Σύσταση Εκκλησιαστικού Ιδρύματος υπό την επωνυμίαν 
"ΕΝΟΡΙΑΚΟΝ ΠΝΕΥΜΑΤΙΚΟΝ ΚΕΝΤΡΟΝ ΙΕΡΟΥ ΝΑ¬ 
ΟΥ ΤΙΜΙΟΥ ΠΡΟΔΡΟΜΟΥ ΝΕΟΧΩΡΙΟΥ ΤΗΣ ΙΕΡΑΣ 
ΜΗΤΡΟΠΟΛΕΩΣ ΚΑΡΥΣΤΙΑΣ ΚΑΙ ΣΚΥΡΟΥ. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 "Περί Καταστατικού Χάρτου 
της Εκκλησίας της Ελλάδος". 

2. Τας υποχρεώσεις της Ποιμαινούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφιστάμενος Κοινωνικός και πνευματικός ανά- 
γκας της Ιεράς Μητροπόλεως Καρυστίας και Σκύρου. 

4. Την υπ’ αριθμ. 6/15.12.2004 Πράξιντου Εκκλησιαστι¬ 
κού Συμβουλίου του Ιερού Ναού Τίμιου Προδρόμου Νεο- 
χωρίου. 

5. Την υπ’ αριθμ. 95/21.1.2005 Πράξιντου Σεβασμιωτά- 
του Μητροπολίτου Καρυστίας και Σκύρου Σεραφείμ. 

6. Την υπ αριθμ. 17/24.1.2005 Πρότασιν αυτού προς την 
Ιεράν Σύνοδον. 

7. Την από 4.2.2005 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

8. Την από 2.3.2005 Απόφασιν Αυτής, αποφασίζει: 

Συνιστά εις την Ιεράν Μητρόπολιν Καρυστίας καί Σκύ¬ 
ρου Εκκλησιαστικόν Ίδρυμα υπό την επωνυμίαν: "ΕΝΟ- 
ΡΙΑΚΟΝ ΠΝΕΥΜΑΤΙΚΟΝ ΚΕΝΤΡΟΝ ΙΕΡΟΥ ΝΑΟΥΤΙΜΙΟΥ 
ΠΡΟΔΡΟΜΟΥ ΝΕΟΧΩΡΙΟΥ ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΡΥΣΤΙΑΣ ΚΑΙ ΣΚΥΡΟΥ", το οποίον θα λειτουργεί ως 
εξηρτημένη Υπηρεσίατου Ιερού Ναού Τιμίου Προδρόμου 
Νεοχωρίου και θα εδρεύει εις το Νεοχώριον. Η οργάνω- 
σις, διοίκησις, διαχείρισις και λειτουργία του Ιδρύματος 
τούτου θα διέπεται από τας διατάξεις του επομένου Κα¬ 
νονισμού: 

ΚΑΝΟΝΙΣΜΟΣ 

ΕΝΟΡΙΑΚΟΥ ΠΝΕΥΜΑΤΙΚΟΥ ΚΕΝΤΡΟΥ 
ΙΕΡΟΥ ΝΑΟΥ ΤΙΜΙΟΥ ΠΡΟΔΡΟΜΟΥ ΝΕΟΧΩΡΙΟΥ 

ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΡΥΣΤΙΑΣ ΚΑΙ ΣΚΥΡΟΥ 
ΚΕΦΑΛΑΙΟ Α' 

Άρθρο 1 
Τίτλος - Έδρα. 

Στην Ενορία του Τίμιου Προδρόμου Νεοχωρίου, της Ιε¬ 
ράς Μητροπόλεως Καρυστίας και Σκύρου, συστήνεται 
Εκκλησιαστικό Ιδρυμα το οποίο θα λειτουργεί σε κτίριο 
που έχει ανεγερθεί για τον σκοπό αυτό, με την επωνυμία: 
"Ενοριακό Πνευματικό Κέντρο". Το Ίδρυμα τούτο αποτε¬ 
λεί εξηρτημένη υπηρεσία του Ιερού Ναού Τιμίου Προ¬ 
δρόμου Νεοχωρίου, αυτοτελούς διαχειρίσεως και μη 
κερδοσκοπικού χαρακτήρος. 

Αρθρο 2 
Σκοπός 

Σκοπός του Ενοριακού Πνευματικού Κέντρου είναι να 


παρέχει πληρέστερη και αρτιότερη ποιμαντική και πολιτι¬ 
στική δράση στα πλαίσια της Ορθοδόξου Καθολικής Εκ¬ 
κλησίας. 

Άρθρο 3 

Μέσα για την επίτευξη των σκοπών 

Η επίτευξη του σκοπού, θα επιτυγχάνεται: 

1. Με την αξιοποίηση του ανθρώπινου Πνευματικού δυ¬ 
ναμικού της Ενορίας και την συνδρομή ικανών πνευματι¬ 
κών ανθρώπων, Κληρικών και Λαϊκών. 

2. Από την Πνευματική, Λειτουργική, Κατηχητική και 
Ποιμαντική Διακονία της Ενορίας (Θειον Κήρυγμα, Εσπε¬ 
ρινές ομιλίες, Θεία Λειτουργία και κατηχητικά Σχολεία 
κ.λ.π.). 

3. Με την έρευνα και προώθηση σε δημόσιες συζητή¬ 
σεις των προβλημάτων που απασχολούν τους κατοίκους 
της Ενορίας και του Δήμου γενικότερα (Οργάνωση δια¬ 
λέξεων, σεμιναρίων και δημοσίων συζητήσεων). 

4. Με την συγκέντρωση λαογραφικού υλικού, για την 
συνέχιση της λαϊκής τοπικής παράδοσης και τη διδασκα¬ 
λία μουσικών οργάνων. 

5. Με την οργάνωση φιλανθρωπικών, ψυχαγωγικών εκ¬ 
δηλώσεων και εκθέσεων. 

6. Με τη δημιουργία Ομίλου παραδοσιακών χορών, βυ¬ 
ζαντινής χορωδίας, πινακοθήκης με έργα ντόπιων καλλι¬ 
τεχνών, Βιβλιοθήκης, κινηματογραφικών προβολών και 
θεατρικών παραστάσεων. 

ΚΕΦΑΛΑΙΟ Β 

Άρθρο 4 

Κεντρική Οργάνωση - διοίκηση. 

Το Ενοριακό Πνευματικό Κέντρο, υπόκειται στην Πνευ¬ 
ματική και Διοικητική εποπτεία της I. Μ. Καρυστίας και 
Σκύρου και διοικείται από πενταμελές Διοικητικό Συμβού¬ 
λιο που απαρτίζεται από: 

α. Τονεκάστοτε Πρόεδρο του Εκκλησιαστικού Συμβου¬ 
λίου, ως Πρόεδρο. 

β. Ένα μέλος του Εκκλησιαστικού Συμβουλίου και 

γ. Τρία μέλη της Ενορίας, άνδρες και γυναίκες που δια- 
κρίνονται για την Πνευματική τους κατάρτιση και ωριμό¬ 
τητα. 

Τα μέλη του Διοικητικού Συμβουλίου, διορίζονται για 
μία τριετία, από τον Μητροπολίτη Καρυστίας και Σκύρου, 
υστέρα από έγγραφη πρόταση του Προέδρου του Εκκλη¬ 
σιαστικού Συμβουλίου και το αξίωμα είναι τιμητικόν και 
άμισθον. 

Το Δ.Σ. του Πνευματικού Κέντρου συγκροτείται σε σώ¬ 
μα, εκλέγοντας Αντιπρόεδρο, Ταμία και Γενικό Γραμμα¬ 
τέα. 

Άρθρο 5 
Αρμοδιότητες 

Αρμοδιότητες του Δ.Σ. του Ενοριακού Πνευματικού Κέ¬ 
ντρου είναι οι εξής: 

1. Αποφασίζει για κάθε θέμα που αφορά στην επιτυχία 
των επιδιωκόμενων σκοπών του, με σχετική πλειοψηφία 
των παρόντων μελών και σε περίπτωση ισοψηφίας, υπε¬ 
ρισχύει η ψήφος του Πρόεδρου. 

2. Συνεργάζεται με το Εκκλησιαστικό Συμβούλιο του Ιε- 

ρού Ναού Τιμίου Προδρόμου και την Τοπική Αυτοδιοίκη¬ 
ση για την προαγωγή και επίτευξη των σκοπών του και 
διορίζει το αναγκαίο προσωπικό. 

3. Μεριμνά για την εξεύρεση οικονομικών πόρων και την 
καλή και σωστή λειτουργία του. 

4. Συνέρχεται τακτικά κάθε δίμηνο και έκτακτα μετά από 
πρόσκληση του Προέδρου ή αίτηση τριών τουλάχιστον 
μελών του Δ.Σ. Για την ύπαρξη απαρτίας, πρέπει να πα- 
ρευρίσκονται ο Πρόεδρος η με εντολή του, ο Αντιπρόε¬ 
δρος και τα τρία τουλάχιστον από τα μέλη του Δ.Σ. 

Άρθρο 6 

Το Ενοριακό Πνευματικό Κέντρο διατηρεί διαχειριστικά 
βιβλία (Βιβλίο Πρακτικών, Ταμείου και σχετικούς Φακέλ- 
λους). Ο ετήσιος Προϋπολογισμός και Απολογισμός του 
Ιδρύματος εγκρίνεται από το Μητροπολιτικό Συμβούλιο 
της Ιεράς Μητροπόλεως Καρυστίας και Σκύρου. Τα δε βι¬ 
βλία, τα γραμμάτια εισπράξεων και τα εντάλματα πληρω¬ 
μών θεωρούνται από την Ιερά Μητρόπολη Καρυστίας και 
Σκύρου. 

Άρθρο 7 

Πόροι του Ενοριακού Πνευματικού Κέντρου. 

Πόροι του Ιδρύματος θα είναι: 

1. Ετήσια επιχορήγηση από τον Ενοριακό Ιερό Ναό Τι¬ 
μίου Προδρόμου. 

2. Οι κάθε φύσεως προαιρετικές εισφορές, δωρεές ή 
κληρονομιές και κληροδοτήματα. 

3. Έσοδα από τις ίδιες του τις εκδηλώσεις και 

4. Κάθε παροχή από το κράτος η άλλη νόμιμη επιχορή¬ 
γηση. 

Άρθρο 8 

Το τυχόν χρηματικό πλεόνασμα της διαχειρίσεως, κα¬ 
τατίθεται σύμφωνα με τα ισχύοντα για τους Ενοριακούς 
Ιερούς Ναούς. 

Τις τραπεζικές επιταγές για την ανάληψη των καταθέ¬ 
σεων συνυπογράφουν ο Πρόεδρος και ο Ταμίας του Διοι¬ 
κητικού Συμβουλίου. 


ΚΕΦΑΛΑΙΟ Γ 

Άρθρο 9 

Σφραγίδα, τελικές Διατάξεις. 

Το "Ενοριακό Πνευματικό Κέντρο", φέρει σφραγίδα με 
τοντίτλο: "ΙΕΡΑ ΜΗΤΡΟΠΟΛΙΣ ΚΑΡΥΣΤΙΑΣ ΚΑΙ ΣΚΥΡΟΥ- 
ΠΝΕΥΜΑΤΙΚΟ ΚΕΝΤΡΟ ΙΕΡΟΥ ΝΑΟΥ ΤΙΜΙΟΥ ΠΡΟΔΡΟ¬ 
ΜΟΥ - ΝΕΟΧΩΡΙΟΥ", που στο κέντρο έχει την εικόνα του 
Τιμίου Προδρόμου. 

Άρθρο 10 

Το Ενοριακό Πνευματικό Κέντρο καταργείται με Από¬ 
φαση της Ιεράς Συνόδου, ύστερα από απόφαση του Διοι¬ 
κητικού Συμβουλίου του Ιδρύματος η οποία εγκρίνεται 
από το Μητροπολιτικό Συμβούλιο της Ιεράς Μητροπόλε¬ 
ως Καρυστίας και Σκύρου, όταν δεν εκπληρώνει τις εκ- 
κλησιολογικές προϋποθέσεις του. Κάθε κινητό και ακίνη¬ 
το περιουσιακό του στοιχείο, ακόμη και οικονομικό, μετα¬ 
βιβάζεται χωρίς καμιά άλλη ενέργεια, στον Ενοριακό Ιερό 
Ναό του Τιμίου Προδρόμου. 

Άρθρο 11 

1. Ο παρών Κανονισμός ισχύει από τότε που θα δημοσι- 
ευθεί, σύμφωνα με το νόμο, στο επίσημο δελτίο "ΕΚ¬ 
ΚΛΗΣΙΑ" και την Εφημερίδα της Κυβερνήσεως. 

2. Κάθε τροποποίηση του μπορεί να γίνει με απόφαση 
του Διοικητικού Συμβουλίου, ύστερα από έγκριση του 
Μητροπολίτου, απάτην Ιερά Σύνοδο. 

Άρθρο 12 

Από τις διατάξεις του Κανονισμού αυτού προκαλείται 
δαπάνη σε βάρος του Προϋπολογισμού του Νομικού 
Προσώπου του Ιερού Ναού Τιμίου Προδρόμου Νεοχωρί- 
ου, το ύψος της οποίας δεν δύναται να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2005 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




